Diari Oficial de la Generalitat Valenciana


Sumari del DOGV 1548, del 22-05-1991 (1991/821228)

RESOLUCIÓ de 4 de març de 1991, del Conseller d'Obres Públiques, Urbanisme i Transports, per la qual s'aprova definitivamente la modificació puntual de les normes subsidiàries i complementàries de l'Ajuntament d'Alcalà de Chivert, que consisteixen en el canvi d'ubicació d'un vial de vianants en sol urbà del sector d'Alcossebre, qualificat com a zona residencial intensiva, situat entre el Camí de l'Atall i el Passeig Marítim, i es demana a l'Ajuntament d'Alcalà de Chivert perquè inicie el procediment de revisió de les normes subsidiàries vigents, o si escau, la redacció d'un pla general d'ordenació urbana, atessa la inoperància de les normes en vigència, provocada com a conseqüència del creixement urbanístic del municipi i el seu desfasament amb la realitat urbanística actual.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1548

Data del DOGV
:   22-05-1991

Secció del DOGV
:   ALTRES DISPOSICIONS

Número del document
:   1991/821228


Data del document
:   04-03-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 4 de març de 1991, del Conseller d'Obres Públiques, Urbanisme i Transports per la qual s'aprova definitivament la modificació puntual de les normes susbsidiàries i complementàries de l'Ajuntament d'Alcalà de Chivert, que consisteixen en el canvi d'ubicació d'un vial de vianants en sòl urbà del sector d'Alcossebre, qualificat com a zona residencial intensiva, situada entre el camí l'Atall i el Passeig Marítim, i es demana a l'Ajuntament d'Alcalà de Chivert perquè inicie el procediment de revisió de les normes subsidiàries vigents, o si escau, la redacció d'un pla general d'ordenació urbana atesa la inoperància de les normes en vigència, provocada com a conseqüència del creixement urbanístic del municipi i el seu desfasament amb la realitat urbanística actual.  
Vist l?expedient relatiu a la modificació puntual relativa al canvi d'ubicació d'un vial per a vianants en sòl urbà de les normes subsidiàries de planejament urbanístic d'Alcalà de Chivert.  
Antecedents de fet  
Primer  
L'Ajuntament d'Alcalà de Chivert va aprovar inicialment el projecte el dia 2 d'abril de 1990 i després d'un període d'informació pública d'un mes, durant el qual no va haver-hi al·legacions, va aprovar-lo provisionalment el dia 26 de juliol de 1990.  
Segon  
El projecte consta de memòria informativa i justificativa, plànols d'informació i d'ordenació.  
Tercer  
La finalitat de la modificació és el canvi d'ubicació d'un vial de vianants, que creua el solar d'un únic propietari, en direcció est-oest, la modificació consisteix a passar el vial a l?extrem sud de l?esmentat solar.  
D'aquesta manera, el propietari unifica el seu terreny, per procedir a l?edificació. L'esmentat solar es troba en el sòl urbà del sector d'Alcossebre, qualificat com a zona residencial Intensiva, situada entre el camí l'Atall i el Passeig Marítim.  
Quart  
La Comissió Territorial d'Urbanisme, en la sessió del dia 19 de novembre de 1990, va acordar de suspendre la tramitació de l?expedient de referència, fins que l'Ajuntament d'Alcalà trametera, a aquesta Comissió Territorial d'Urbanisme, la documentació complementària; esmenara les deficiències, que consistien a modificar l?escala dels caixetins; ajustara a l?escala real dels plànols; i també que justificara que l?edificació adjacent, en canviar les condicions de les seues fites, no quedava fora d'ordenació segons la normativa urbanística vigent.  
Cinqué  
Amb data 9 de gener de 1990, l'Ajuntament d'Alcalà de Chivert, una volta introduïdes les rectificacions que estimà oportunes en esmena de les deficiències assenyalades per la Comissió Territorial d'Urbanisme en sessió del 19 de novembre de 1990, elevà de nou l'expedient a la Comissió Territorial d'Urbanisme .  
Sisé  
La Comissió Territorial d'Urbanisme en sessió del dia 17 de gener de 1991 acordà emetre un informe favorable sobre l'aprovació definitiva de la modificació puntual de referència, fent-hi constar la necessitat que el Conseller d'Obres Públiques, Urbanisme i Transports demane a l'Ajuntament d'Alcalà de Chivert la tramesa d'un projecte de revisió de les normes subsidiàries de planejament atés el desajust que hi ha entre les previsions i determinacions de les normes vigents i la realitat urbanística.  
Seté  
Aquest conseller té competències per a l'aprovació definitiva del projecte de modificació puntual de referència, de conformitat amb l'article 3.2 i 15.2 del Decret 137/90 de juliol del Consell de la Generalitat Valenciana.  
Consideracions tècnico-jurídiques  
Primera  
La tramitació és correcta d'acord amb l'article 40 i següents de la Llei del Sòl, per remissió de l'article 49 del mateix text legal. I la documentació és adequada i suficient, tenint en compte la finalitat de la modificació plantejada.  
Segona  
La modificació proposada no està inclosa en cap dels supòsits de revisió de les normes subsidiàries de planejament, ja que no adopta nous criteris respecte de l'estructura general i orgànica del territori o de la classificació del sòl, ni opta per un model territorial diferent al del pla vigent. De manera que es tracta d'un supòsit que es pot enquadrar en l'article 154.4 del Reglament de Planejament.  
Tercera  
A la vista de la documentació aportada, es considera suficient per a les deficiències observades i complit l'acord de la Comissió Territorial d'Urbanisme esmentat anteriorment. El contingut d'aquesta s'ajusta a les determinacions establides en l'article 161, en relació amb el 93 del Reglament de Planejament Urbanístic.  
Vistos els preceptes legals citats, la Llei del Sòl, la Llei de Procediment Administratiu i la resta de pertinent aplicació, resolc:  
Aprovar definitivament la modificació puntual de les normes subsidiàries i complementàries de l'Ajuntament d'Alcalà de Chivert, que consisteixen al canvi d'ubicació d'un vial de vianants en sòl urbà del sector d'Alcossebre, qualificat com a zona residencial intensiva, situat entre el camí l'Atall i el Passeig Marítim.  
Instar l'Ajuntament d'Alcalà de Chivert perquè inicie el procediment de revisió de les normes subsidiàries vigents, o si escau, la redacció d'un pla general d'ordenació urbana atesa la inoperància de les normes en vigència, provocada com a conseqüència del creixement urbanístic del municipi i el seu desfasament amb la realitat urbanística actual.  
Contra aquesta resolució que no esgota la via administrativa es pot interposar recurs de reposició davant aquest conseller en el termini d'un mes, comptador des de l?endemà de la publicació de la resolució, abans del contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fóra expressa, o en el termini d'un any des de la data d'interposició de l'esmentat recurs de reposició, si no fóra motiu de resolució; tot açò sense perjudici de la interposició de qualsevol altre recurs que s'estime procedent.  
València, 4 de març de 1991. - El Conseller d'Obres Públiques, Urbanisme i Transports: Eugenio Burriel de Orueta.